paragraph_text: U Hajduk dolazi u proljeće 1959. a doveli su ga Lenko Grčić i Jere Burazin, otevši ga Crvenoj zvezdi koja ga je također tražila, uz riječi "Mi smo iz Hajduka, došli smo po tebe, vodimo te autom u Split!". Prvi službeni nastup zabilježio je već 7. lipnja 1959. protiv Rijeke u Splitu koju je Hajduk dobio s visokih 6:2. Od dolaska pa do 1967 godine koliko je proveo u Hajduku odigrao je 177 utakmica i zabio 12 golova, od čega 2 u 89 prvenstvenih utakmica i 1 u 13 kup utakmica. S Hajdukom osvaja kup 1966/67 a nastupio je u utakmici protiv Dinare u Kninu (2:3).